ที่ มท ๐๘๑๐.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม ๒๕๖๔

เรื่อง ขอเชิญเข้าร่วมรับชมการประชุมระดับผู้นำหุ้นส่วนการเจริญเติบโตสีเขียวและเป้าหมายโลกปี ๒๐๓๐

(Partnering for Green Growth and Global Goals of 2030: P4G) ครั้งที่ ๒ ผ่านระบบวีดิทัศน์

แบบถ่ายทอดสด

เรียน ผู้ว่าราชการจังหวัด ทุกจังหวัด

ด้วยกรมส่งเสริมการปกครองท้องถิ่นได้รับแจ้งจากสำนักงานปลัดกระทรวงมหาดไทยว่า รัฐบาลสาธารณรัฐเกาหลี (เกาหลีใต้) จะเป็นเจ้าภาพจัดการประชุมระดับผู้นำหุ้นส่วนการเจริญเติบโตสีเขียว  
และเป้าหมายโลกปี ๒๐๓๐ (Partnering for Green Growth and Global Goals of 2030: P4G) ครั้งที่ ๒ ระหว่างวันที่ ๓๐ – ๓๑ พฤษภาคม ๒๕๖๔ ภายใต้หัวข้อหลัก “Inclusive Green Recovery towards Carbon Neutrality” ซึ่งนายกรัฐมนตรีจะมีกำหนดเข้าร่วมการประชุมฯ ผ่านระบบวีดิทัศน์แบบถ่ายทอดสดช่วง Leaders’ Dialogue ในวันที่ ๓๑ พฤษภาคม ๒๕๖๔ เวลา ๒๐.๐๐ – ๒๐.๐๐ น. ตามเวลาประเทศไทย นอกจากนี้ รัฐบาลเกาหลีใต้ได้เชิญผู้แทนระดับสูงจากภาครัฐและภาคเอกชนรวมถึงนักวิชาการและผู้แทนองค์การระหว่างประเทศ ร่วมอภิปรายในการประชุมกลุ่มย่อยในสองหัวข้อหลัก ได้แก่ การประชุมกลุ่มย่อย  
ในหัวข้ออนาคตสีเขียว (Future Green Sessions) ระหว่างวันที่ ๒๔ – ๒๙ พฤษภาคม ๒๕๖๔ และการประชุมกลุ่มย่อยตามแนวคิดหลัก (Thematic Sessions) ในวันที่ ๓๑ พฤษภาคม ๒๕๖๔ เวลา ๑๔.๐๐ – ๑๖.๐๐ น. (เวลาประเทศไทย) โดยมีแพลตฟอร์มออนไลน์ในการรับชมการประชุมทุกรายการทาง https://2021p4g-seoulsummit.kr ทั้งนี้ ผู้สนใจเข้ารับชมการประชุมดังกล่าวไม่ต้องลงทะเบียนล่วงหน้าและไม่มีค่าใช้จ่ายที่เกี่ยวข้อง

ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งประชาสัมพันธ์ให้บุคลากรในสังกัดสำนักงานส่งเสริมการปกครองท้องถิ่นจังหวัด และข้าราชการ/พนักงานส่วนท้องถิ่นที่สนใจเข้าร่วมรับชมการประชุมดังกล่าว รายละเอียดปรากฏตาม QR Code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ผผอ.สวถ. ....................................  
หน.ก/หน.ฝ. .............................  
หน.ง. ........................................  
จนท. ........................................

ดาวน์โหลดเอกสาร

ร.อสถ. ......................................  
ผอ.กพส. ...................................  
ผอ.กง.วถ. .................................  
หน.ฝ. .......................................  
จนท. ........................................

กองพัฒนาและส่งเสริมการบริหารงานท้องถิ่น

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๔๑ ๙๐๐๐ ต่อ ๒๒๑๔ โทรสาร ๐ ๒๒๔๓ ๑๘๑๒